Lennerien Imbourch a oar mat e oa anezhañ ur prederour. Mat eo ober anv a-hend-all eus ul lizher a-berzh Goulven Pennaod bet embannet e Notennoù Al Liamm. Pell-bras e oa mennozhioù an daou zen, ar pezh a ro muioch choazh a bouez da ziskleriadenn Pennaod diwar-benn Youenn Olier. El lizher-se e tisklêrie Goulven Pennaod e oa Youenn Olier ar skrivagner brezhonek nemetañ en defe ur preder klok. Pep tra a zedenne e evezh hag e vezed sur da gaout un ali speredek digantañ.